आरो बंङाइगाव स्टेसननि CC खेमेरानि गेजेरजों बिथांखौ आसामनिफ्राय थांफिननाय कामरुप एक्सप्रेस रेल गारियाव गाखोनायखौ नुनो मोनदों। बे समनिफ्रायनो सुजान मन्दलनि सोमोन्दै जेबो खौरां मोनाखै होन्नानै नखरनि सुबुंफोरा फोरमायना होदों। आरो जाथायनि सायाव बंङाइगाव RPF आरो गसाइगाव पुलिस बिफाननोबो मिथिहोबाय होनना होनना बुंदों। सुजान आ गसाइगाव फरायसालिमायाव बिगियाननि (B. Sc.) फरायसामोन आरो सरकारि नंयै फरायसालियाव फोरोंनाय हाबा मावगासिनो दंमोन।